laion/Wikipedia-Exotic huggingface dataset:
יהונתן שטינברג

יהונתן (יוני) אהרן שטינברג (25 באוקטובר 1980 – 7 באוקטובר 2023) היה קצין בצה"ל בדרגת אלוף-משנה, ששימש כמפקד חטיבת הנח"ל. קודם לכן שימש מפקד המרכז לאימונים טקטיים במל"י, מפקד חטיבת בנימין, קצין אג"ם של עוצבת הפלדה ומפקד גדוד 931. שטינברג נהרג בקרב נגד מחבלים של ארגון הטרור חמאס בסמוך לצומת מגן במתקפת הפתע על ישראל. נולד בט"ו בחשוון תשמ"א לדניאל יוסף ויהודית (ג'ודי) שטינברג, במשפחה בת חמישה ילדים. שטינברג נולד בירושלים וגדל בגבעת זאב. למד בישיבה התיכונית "חורב" ובישיבת מעלה אליהו בתל אביב. התגייס לצה"ל ביוני 2000, ושובץ בגדוד 931 בחטיבת הנח"ל. לאחר מסלול הכשרה שירת כלוחם בגדוד. עבר קורס מ"כים חי"ר וקורס קציני חי"ר. בסיום הקורס שב לגדוד 931, מונה למפקד מחלקה, והשתתף בלחימה נגד הטרור הפלסטיני באינתיפאדה השנייה. בהמשך היה מפקד פלוגה בגדוד 931. לאחר מכן שירת כסגן מפקד גדוד 931 בין השנים 2011–2012. בהמשך שימש כקצין אג"ם של חטיבת הנח"ל בין השנים 2012–2013. לאחר מכן מונה לראש לשכת מפקד זרוע היבשה, גיא צור, ושירת בתפקיד בין השנים 2013–2015. בשנת 2015 הועלה לדרגת סא"ל ומונה למפקד גדוד 931. הוא שימש בתפקיד עד שנת 2017. לאחר מכן מונה לקצין אג"ם של עוצבת הפלדה בין השנים 2017–2019. ב-29 באוגוסט 2019 הועלה לדרגת אל"ם ומונה למפקד חטיבת בנימין, בתפקיד זה שירת עד 18 באוגוסט 2021. לאחר מכן היה חניך במכללה לביטחון לאומי במחזור מ"ט (2021–2022). בשנת 2022 מונה למפקד המרכז לאימונים טקטיים במל"י, תפקיד בו שימש עד שנת 2023. ב-28 במאי 2023 מונה למפקד חטיבת הנח"ל. בתחילת מתקפת הפתע על ישראל, ב-7 באוקטובר 2023, יצא מביתו כדי לחבור לחייליו שבעוטף עזה. באזור צומת מגן נתקל בחוליית מחבלי חמאס ונהרג בקרב מולם, כאשר הוא נלחם לבדו. שמו היה הראשון שהתפרסם לציבור מבין חללי צה"ל במלחמה. נטמן בבית העלמין הצבאי בהר הרצל. נשקו האישי מסוג מיקרו-תבור נלקח על ידי המחבלים, ונמצא כעבור כ-5 חודשים על ידי לוחמי חטיבת הקומנדו בשכונת חמד בח'אן יונס. שטינברג התגורר בשומריה, היה נשוי ואב לשישה. בעל תואר ראשון בחינוך ממכללת ירושלים ותואר שני במדעי המדינה. גיסו הוא אל"ם אפרים אבני. מדיה וקבצים בנושא יהונתן שטינברג בוויקישיתוף ידידיה מאיר, מפקד חטיבת הנחל אל"מ יהונתן שטיינברג הי"ד היה השם הראשון שצה"ל התיר לפרסום במערכה., באתר ערוץ 7, 26 באוקטובר 2023 לירן תמרי, מפקד הנח"ל הובא למנוחות: "כל מעשיך היו בבחינת מים שקטים חודרים עמוק", באתר ynet, 8 באוקטובר 2023 אריה יואלי, ‏כבוד למגזר: יוני שטיינברג ימונה למפקד חטיבת הנח"ל, באתר "סרוגים", 6 בספטמבר 2022 עדו בן פורת, לא עוצמים עין ומסכלים פיגועי טרור, באתר ערוץ 7, 2 ביוני 2016 אלון תשובה, תרגיל "שערי הפלדה" לדימוי לחימה בעזה מגיע לשיאו. הצטרפנו ללוחמים, באתר צה"ל, 16 ביולי 2018 אל"ם יהונתן שטיינברג נכנס היום לתפקידו כמח"ט בנימין, באתר צה"ל, 29 באוגוסט 2019 רשימת המפקדים החדשים בצה"ל, באתר צה"ל, 6 בספטמבר 2022 מפקד חטיבת הנח"ל, אלוף-משנה יהונתן שטיינברג ז"ל נהרג בהיתקלות, באתר ערוץ 7, 7 באוקטובר 2023 בלב שכונת 'חמד' בחאן יונס: אותר הנשק של מח"ט הנח"ל שנפל ב-7 באוקטובר, באתר ערוץ 7, 10 במרץ 2024
קומפלקס (מבנה)

קומפלקס (על פי הגרמנית: Gebäudekomplex; מילולית: מבנה מורכב. בעברית: "מכלול", "מִשְלָב") הוא מונח באדריכלות המציין צבר מבנים וחללים הנתפסים כמבנה-על יחיד, כאשר כל מבנה כולל יחידה תפקודית מסוימת. הקומפלקס כולל מספר כניסות, וניתן לנוע בתוכו מבלי לצאת ממנו. הקומפלקס כולל מעברים בין היחידות המבנים השונים, וחללים משותפים לכל באי המקום, כגון מבואה משותפת ("פורום") או חצר פנימית ("אטריום"), נקודות גישה לתחבורה ציבורית וכדומה. קיימים קומפלקסים שנבנו לאורך תקופות זמן ארוכות, תוך הוספת מבנים עם הזמן, ויש קומפלקסים שתוכננו והוקמו ככאלה מלכתחילה. אחת ההגדרות המודרניות לקומפלקס היא, "הקומפלקס פועל כמערכת אורבאנית שלמה, שמחוברת מצד אחד למערכת התחבורה הציבורית בעיר ולהמשכיות חיי הרחוב, ומצד שני פועלת כמערכת אקולוגית-אורבאנית עצמאית בעלת מחזור חיים חסכוני באנרגיה". אחד מיתרונותיו המרכזיים של הקומפלקס הוא מתן סביבה נוחה לתפקוד ותנועה של כמות גדולה של בני אדם, לכל אורך השנה, כשהוא מוגן ומבודד, ומאפשר תפקוד יעיל מבלי להיחשף לתנאי מזג אוויר. החללים המשותפים מאפשרים לבאי המקום להיפגש אלו עם אלו, ולייצר סביבה נוחה למפגשים. כאשר קיים קנה מידה גדול ומגוון של שימושים הפועלים לאורך היממה, יכול קומפלקס להיות מוקד משיכה לאוכלוסייה שאינה בהכרח ממוקמת בטווח ההשפעה המידי שלו. מכאן נובעת הגישה התכנונית לשלב מתקני בידור וספורט עם משרדים על מנת לקיים פעילות לכל שעות היום ולכל אורך השנה, מבלי להותיר "פיל לבן" שיהיה שומם חלק מהזמן ולנצל תשתיות משותפות באופן מיטבי. עם החסרונות נמנים עלות תחזוקה גבוהה לשמירת תקינות ונקיון של שטחים בנויים בהיקף גדול מאוד, בפרט מערכות אוורור, חימום ומיזוג אוויר, תאורה ומתקני פינוי פסולת; אתגרי שינוע יעיל מן המקום ואליו בתחבורה ציבורית ופרטית (שטחי חנייה) ואתגרים בתחום השילוט וההכוונה על מנת שהמקום לא יהפוך למבוך עבור מבקריו. מבחינת קיימות הקומפלקס הופך את העיר ל"קומפקטית" יותר וחוסך זיהום אוויר תעבורתי בהתניידות מאתר לאתר. מאידך, יש לשמור על כך שטביעת הרגל האנרגטית של קומפלקס בודד לא תעלה על טביעת הרגל האנרגטית המצרפית של כל יחידה תפקודית בנפרד, דבר הניתן לביצוע תוך תכנון וניטור. דוגמאות נפוצות לבניית קומפלקסים הן קמפוסים של אוניברסיטאות (כגון קמפוס האוניברסיטה העברית בהר הצופים), מנזרים, בתי חולים, מוזיאונים, קריות שלטון (למשל קומפלקס הקפיטול של ארצות הברית), מרכזי קונגרסים ותערוכות, מקבצי מתקני ספורט ואימונים (כגון קומפלקס הספורט אולימפיסקי במוסקבה), קומפלקסי מגורים (כגון הביטאט 67' במונטריאול), מכלולים רב-תפקודיים מעורבי שימושים (למשל מגורים, תיירות ומסחר כגון אבראג' אל-בית במכה או מגורים ותרבות כגון הברביקן בלונדון), מרכזי תחבורה ציבורית ובהם שילובים של תחנות מרכזיות של רכבת, אוטובוס ואמצעי תחבורה אחרים, ועוד. מדיה וקבצים בנושא קומפלקס בוויקישיתוף הדר בן אברהם, רותם שייקר, "עירוב שימושים כמנוע לפיתוח בר קיימא", תגית כלימור (עורכת), קיימות בראיה כוללת, הטכניון - מכון טכנולוגי לישראל, 2014 עמ' 54–75 גל רינגל, "אסתטיקה של אדריכלות אקולוגית בגורדי שחקים ומבנים גבוהים", תגית כלימור (עורכת), קיימות בראיה כוללת, הטכניון - מכון טכנולוגי לישראל, 2014 עמ' 322 סעיף 4.3
יחסי סלובניה–צרפת

יחסי סלובניה–צרפת הם יחסי החוץ בין סלובניה לצרפת. צרפת הכירה בסלובניה לאחר הכרזת עצמאותה בשנת 1991, ועד מהרה כוננה עמה יחסים דיפלומטיים. כיום, שתי המדינות הן חברות מלאות באיחוד האירופי, והן משתפות פעולה במגוון תחומים. סלובניה מחזיקה בצרפת שגרירות בפריז וקונסוליות בסנט אטיין ובסטרסבור. מאידך, צרפת מחזיקה בצרפת שגרירות בליובליאנה בלבד. מדיה וקבצים בנושא יחסי סלובניה–צרפת בוויקישיתוף אתר על יחסי מדינות
הצמדה איזוגונלית

בגאומטריה, הצמודה האיזוגונלית של P ביחס למשולש ABC נבנית על ידי שיקוף הישרים PA, PB, PC סביב חוצי הזוויות של A, B, C. שלושת הישרים החדשים נחתכים בנקודה כתוצאה של משפט צ'בה לזוויות, והיא הצמודה האיזוגונלית ל-P, המסומנת ב-*P. הצמודה האיזוגונלית של *P היא P, מה שאומר כי הצמדה איזוגונלית היא אינוולוציה. הצמודה האיזוגונלית למרכז המעגל החסום I היא עצמה. מרכז המעגל החוסם O ומפגש הגבהים H צמודים איזוגונלית זה לזה. הצמודה האיזוגונלית למפגש התיכונים היא נקודת למואן, נקודת מפגש התיכושקפים. הצמודה האיזוגונלית של נקודה על צלע המשולש היא הקודקוד שמול הצלע, וזה המקרה יחיד בו הצמדה איזוגונלית אינה חד-חד-ערכית. בקואורדינטות טריליניאריות, הצמודה האיזגונלית של x : y : z {\displaystyle x:y:z} היא 1 x : 1 y : 1 z {\displaystyle {\frac {1}{x}}:{\frac {1}{y}}:{\frac {1}{z}}} . בקואורדינטות בריצנטריות, הצמודה האיזוגונלית של ( x : y : z ) {\displaystyle (x:y:z)} היא a 2 x : b 2 y : c 2 z {\displaystyle {\frac {a^{2}}{x}}:{\frac {b^{2}}{y}}:{\frac {c^{2}}{z}}} כאשר a , b , c {\displaystyle a,b,c} הן אורכי צלעות המשולש. לעיתים קרובות, ישנו צורך לחשוב על הצמדה איזוגונלית כפונקציה ולראות מה היא עושה לישרים ומעגלים. הצמדה איזוגונלית של ישר נותנת חתך חרוט שעובר דרך קודקודי המשולש; אליפסה, פרבולה או היפרבולה בהתאם לכמות הפעמים שהישר חותך את המעגל החוסם. הצמדה איזוגונלית של המעגל החוסם של המשולש היא הישר באינסוף. עבור משולש ABC, שתי נקודות צמודות איזוגונלית אם ורק אם יש חתך חרוט ששתי הנקודות הללו הן מוקדיה ומשיקה למשולש. תכונה זו נובעת ממשפט סלמון. נוכיח רק כיוון אחד עבור 2 נקודות בתוך המשולש; במקרה זה, חתך החרוט הוא אליפסה. יהיו ABC קודקודי המשולש, P ו-Q נקודות צמודות איזוגונלית בתוך המשולש. נעביר את האליפסה הגדולה ביותר שמוקדיה P ו-Q שנמצאת בתוך המשולש ונניח, בלי הגבלת הכלליות, שהיא משיקה ל-BC בנקודה D. נעביר משיק מ-C לאליפסה (שאינו BC), ונקרא לנקודה בה הוא משיק לאליפסה ב-E. ממשפט סלמון ומהגדרת הצמדה איזוגונלית, ידוע כי ∠ Q C E = ∠ P C D = ∠ P C B = ∠ Q C A {\displaystyle \angle QCE=\angle PCD=\angle PCB=\angle QCA} מה שאומר כי E נמצאת על CA, מה שאומר כי האליפסה משיקה לישר CA. באופן סימטרי, אפשר להוכיח כי האליפסה משיקה לישר BA ולכן האליפסה משיקה למשולש. אם ישנה אליפסה כזאת, מוקדיה צמודים איזוגונלית מידית ממשפט סלמון. עבור משולש ABC, שתי נקודות צמודות איזוגונלית אם ורק אם לשתיהן יש אותו מעגל עקבים. נניח כי לנקודות P ו-Q אותו מעגל עקבים במשולש ABC. נסמן את עקבי הגבהים של P ל-AB,AC ב-D,E ואת עקבי הגבהים של Q ל-AB,AC ב-F,G (בהתאמה). מחזקת הנקודה של A, נובע כי A D A E = A G A F {\displaystyle {\frac {AD}{AE}}={\frac {AG}{AF}}} ומזה נובע כי A D P E ∼ A G Q F {\displaystyle ADPE\sim AGQF} שכן כל הזוויות שוות ויש יחס צלעות מתאים. מדמיון זה נובע בקלות ∠ D A P = ∠ G A Q {\displaystyle \angle DAP=\angle GAQ} ובצורה דומה מוכיחים שוויון זוויות לשאר הקדקודים. מרכז משולש מדיה וקבצים בנושא הצמדה איזוגונלית בוויקישיתוף הצמדה איזוגונלית, באתר MathWorld (באנגלית)
דוברוג'ה

דוברוג'ה (ברומנית: Dobrogea, בבולגרית: Добруджа) הוא חבל ארץ בין הים השחור לבין הדנובה. דוברוג'ה מחולקת בין רומניה לבין בולגריה (ראו מפה). החלק הבולגרי מכונה גם "הקדרילטר". סוגיית הבעלות על השטח הייתה אחת הסיבות לפרוץ מלחמת הבלקן השנייה בין בולגריה לרומניה ובעלות בריתה, מלחמה שהסתיימה בתבוסה בולגרית. הערים העיקריות של חבל דוברוג'ה הן: קונסטנצה (Constanţa), מנגליה (Mangalia) וטולצ'אה (Tulcea) בצד הרומני, סיליסטרה ודובריץ' בצד הבולגרי. שטח חבל הארץ הזה 23,100 קמ"ר. על פי נתוני 2011, בחלק הרומני של דוברוג'ה היו 897,165 תושבים מתוכם היו כ- 751,250 רומנים, 22,500 טורקים, 19,720 טטרים, 13,910 רוסים ו-11,977 צוענים ובחלק הבולגרי של דוברוג'ה היו כ-283,395 תושבים מתוכם היו כ-192,698 בולגרים, 72,963 טורקים ו-12,163 צוענים. השם הרומאי של דוברוג'ה היה "סקיתיה מינור" (Scythia Minor), אך חלק מההיסטוריונים השתמשו בשם "דאקיה פונטיקה" (Dacia Pontica). השם "דוברוג'ה" מקורו בנסיך (דספוט) ששלט במקום במאה ה-14, "דוברוטיצ'י" (Dobrotici). לאחר תום מלחמת הבלקן השנייה נחתם הסכם בוקרשט (1913), אשר חילק שוב את השליטה בחבל, בין רומניה לבולגריה, תוך תוספת שטחים נרחבים לרומניה ואוכלוסייה של 286,000 נפשות. עם פרוץ מלחמת העולם הראשונה, בולגריה הצטרפה לגרמניה ולאוסטרו-הונגריה והייתה שותפתן לתבוסה. המלך פרדיננד הראשון אולץ לעזוב את המדינה, ובנובמבר 1919 נחתם חוזה ניי, אשר במסגרתו נקרעו מבולגריה חבלי הארץ תראקיה לטובת יוון, מקדוניה לטובת סרביה, ודוברוג'ה לטובת רומניה. במהלך מלחמת העולם השנייה, בספטמבר 1940, בלחץ הממשלה הגרמנית, בהסכם קראיובה, הוחזר אזור דרום דוברוג'ה מרומניה לבולגריה. הצעד שיזם היטלר חיזק את האוריינטציה הפוליטית הבולגרית אליו. לאחר המלחמה חולק החבל שוב בין שתי המדינות במסגרת חוזה פריז (1947). מדיה וקבצים בנושא דוברוג'ה בוויקישיתוף דוברוג'ה, באתר אנציקלופדיה בריטניקה (באנגלית) "Populaţia stabilă pe sexe, după etnie – categorii de localităţi, macroregiuni, regiuni de dezvoltare şi judeţe" (ברומנית). Institutul Național de Statistică. אורכב מ-המקור (XLS) ב-2019-08-15. נבדק ב-2015-11-20. "Население по етническа група и майчин език" (בבולגרית). Националния статистически институт. אורכב מ-המקור ב-2015-12-19. נבדק ב-2015-11-20.
מוריס C8

מוריס C8 (באנגלית: Morris C8, שם רשמי: Morris Commercial C8 FAT) היא משאית צבאית מסוג "טרקטור ארטילרי" Artillery tractor (אנ') שיוצר בין השנים 1939–1945 ששירת את כוחות בריטניה וחבר הלאומים כולל צבא קנדה במהלך מלחמת העולם השנייה לגרירת קטעי ארטילריה בשדה כולל תותחים מסוג: תותח 17 ליטראות ותותח 25 ליטראות. "טרקטור התותחנים" המקורי תוכנן על ידי יצרן הרכב הכבד "גיא מוטורס" Guy Motors (אנ') על שלדת מוריס C8 4x4, בשנת 1937. ככל שהביקוש עלה על כושר הייצור שלו, יצרנית הרכב הבריטית Morris Motors (אנ') באמצעות חטיבת כלי הרכב המסחרים "Morris Commercial Cars" חידשה את הייצור, ואחריהם צורפו יצרנים אחרים. צוות: נהג + 5. מנוע קדמי. מנוע בנזין. הנעה 4x4. טווח נסיעה אופרטיבי - 257 ק"מ (כושר מטען וגרירה מקסימלי). טווח נסיעה ללא מטען וללא גרירה - 480 ק"מ. "Mark I" - יוצר בין השנים 1939–1940. "Mark II" - יוצר בין השנים 1940–1941, יוצרו 4,000 יחידות. "Mark III" - יוצר בין השנים 1940–1945, יוצרו 6,000 יחידות. "מוריס C8" הופעל לראשונה בקרבות המערכה על צרפת ועל ארצות השפלה בשנת 1940, כשהוא גורר תותחי 17 ליטראות, תותחי 25 ליטראות, ותותחי הוביצר 4.5 אינץ' "QF 4.5-inch howitzer" (אנ'). כלי רכב "מוריס C8" ותותחים רבים הושמדו לבריטים במבצע דינמו וחלקם נלקחו שלל על ידי הורמאכט. בשלבים מאוחרים יותר של מלחמת העולם השנייה גררו רכבי "מוריס C8" תותחי 6 ליטראות ותותחי 17 ליטראות. בתום מלחמת העולם השנייה רבים מהכוחות של חבר הלאומים ובעלות הברית לקחו את כלי הרכב "מוריס C8" לארצות מולדתם, וסופקו להם חלקים בריטים להצטיידות מחדש. צבא הולנד המלכותי "Royal Netherlands Army" (אנ') עשה שימוש נרחב ב-"מוריס C8" בהודו המזרחית. דגמי "מוריס C8" שירתו בצבא בריטניה עד שנת 1959, נטלו חלק במלחמת קוריאה וב"Malayan Emergency" (אנ') בפדרציית מלאיה. "מוריס C8" "מוריס C8" "מוריס C8", צולם בסקוטלנד, 20 במרץ 1941 "מוריס C8", שנת 1944 "מוריס C8" בנורמנדי, לאחר הפלישה לנורמנדי ב-2 באוגוסט 1944 "מוריס C8" גורר תותח 25 ליטראות על גשר צף ב-צפון אירלנד, 18 בנובמבר 1941 "מוריס C8" בשירות המנדט הבריטי במסע הלווית וולטר גינס, הברון הראשון ממוין בקהיר, לאחר שנרצח בקהיר מירי מתנקשים, אנשי לח"י מוריס CDSW אוסטין K5 מוריס CS9 מדיה וקבצים בנושא מוריס C8 בוויקישיתוף מוריס C8, סרטון באתר יוטיוב "מוריס C8" לקוח מ- The Encyclopedia of Weapons of World War II "מוריס C8" morris-commercial Philip Ventham, David Fletcher Moving the Guns: The Mechanisation of the Royal Artillery, 1854–1939 HMSO ISBN 0-11-290477-7 "מוריס C8" דגם "GS" armyvehicles.dk/morriscomc8gs "מוריס C8" דגם "FAT" סדרה "Mark III" armyvehicles.dk/morriscomc8fat "מוריס C8" סדרה "Mark III" - תמונה amazon.com/British-Morris-Quad-Artillery-Tractor
נאיטן נאנדס

נאיטן מישל נאנדס אקוסטה (בספרדית: Nahitan Michel Nández Acosta; נולד ב-28 בדצמבר 1995) הוא כדורגלן אורוגוואי המשחק בעמדת הקשר באל-קאדסיה ובנבחרת אורוגוואי. נאנדס גדל במחלקת הנוער של פניארול. ב-1 במרץ 2014, הוא ערך את הופעת הבכורה שלו במדי הקבוצה הבוגרת שלה במסגרת משחק ליגה נגד דאנוביו. לאחר שלוש עונות בקבוצה, נאנדס עבר לבוקה ג'וניורס הארגנטינאית, שאת הופעתו האחרונה בקבוצה ערך ב-31 ביולי 2019 בניצחון הבית 0–2 על אתלטיקו פרנאאנסה. במשחק זה, הוא הוחלף על ידי אדוארדו סאלביו בדקה ה-75. ב-9 באוגוסט 2019, נאנדז חתם לחמש שנים בקליארי מהסרייה א'. ב-24 במאי 2024, דווח שנאנדס השלים את מעברו לאל-קאדסיה מליגת העל הסעודית. ב-8 בספטמבר 2015, נאנדס ערך את הופעת הבכורה שלו במדים הלאומיים בניצחון 0–1 על נבחרת קוסטה ריקה במסגרת משחק ידידות כאשר הוא נכנס כמחליף של דייגו רולאן בדקה ה-37. נאנדס היה שחקן מפתח של הנבחרת במונדיאל 2018. הוא שיחק בכל חמשת משחקי הנבחרת, כשרק פעם אחת הוא לא עלה בהרכב הפותח. פניארול ליגת העל האורוגוואית (1): 2015/16 בוקה ג'וניורס ליגת העל הארגנטינאית (1): 2017/18 הסופר קאפ הארגנטינאי (1): 2018 מדיה וקבצים בנושא נאיטן נאנדס בוויקישיתוף נאיטן נאנדס, ברשת החברתית פייסבוק נאיטן נאנדס, ברשת החברתית אינסטגרם נאיטן נאנדס, באתר Transfermarkt נאיטן נאנדס, באתר Soccerway נאיטן נאנדס, באתר BDFutbol נאיטן נאנדס, באתר WorldFootball.net נאיטן נאנדס, באתר National Football Teams נאיטן נאנדס, באתר FootballDatabase.eu נאיטן נאנדס נפרד מבוקה ג'וניורס לקול תשואות הקהל ברוך הבא לקליארי, נאנדס! נאיטן נאנדס עובר באופן מפתיע לאל-קאדסיה מערב הסעודית
American

American (בעברית: אמריקאי) הוא שיר שהוקלט על ידי הזמרת-יוצרת האמריקאית לנה דל ריי, מתוך המיני-אלבום השלישי שלה, Paradise. השיר יצא לאור ב-9 בנובמבר 2012, על ידי חברות התקליטים אינטרסקופ רקורדס ופולידור רקורדס. השיר הגיע למקום ה-151 במצעד הסינגלים הבריטי. השיר נכתב על ידי לנה דל ריי, ריק נואלס ואמיל הייני והופק על ידי נואלס והייני גם כן. בשנת 2017, דירג מגזין הבילבורד את השיר כשיר החמישי הטוב ביותר של דל ריי. הביקורת שהופנתה כלפיו הייתה חיובית. השיר מכיל בתוכו את סגנון הבארוק פופ. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-55 מיליון השמעות. סרטון השיר "American" באתר יוטיוב Sal Cinquemani, Review: Lana Del Rey, Ultraviolence (באנגלית) American - Lana Del Rey | Song Info, AllMusic (באנגלית) www.zobbel.de Lana Del Rey – American (באנגלית), נבדק ב-2019-08-29 Lana Del Rey's 10 Best Songs: Critic's Picks, Billboard Paradise, נבדק ב-2020-04-06
Old Money

Old Money (בעברית: כסף ישן) הוא שיר שהוקלט על ידי הזמרת-יוצרת האמריקאית לנה דל ריי, מתוך אלבום האולפן השלישי שלה, Ultraviolence. השיר יצא לאור ב-13 ביוני 2014, על ידי חברות התקליטים אינטרסקופ רקורדס ופולידור רקורדס. השיר הגיע למקום ה-190 במצעד השירים שבצרפת. השיר נכתב על ידי לנה דל ריי ביחד עם דן הית' ורובי פיצסימונס והופק על ידי הית' גם כן. ויקטוריה סלדר מ-Huffington Post UK, סקרה את השיר בחיוב רב, תוך שתיארה אותו כשיר "יפה ומופתי, ואחד מהשירים הטובים ביותר באלבום". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-55 מיליון השמעות. סרטון השיר "Old Money" באתר יוטיוב Sal Cinquemani, Review: Lana Del Rey, Ultraviolence (באנגלית) American - Lana Del Rey | Song Info, AllMusic (באנגלית) lescharts.com - Lana Del Rey - Old Money, lescharts.com Lana Del Rey – Old Money (באנגלית), נבדק ב-2019-08-29 Album Review: Lana Del Rey - Ultraviolence, Consequence of Sound, ‏2014-06-17 (באנגלית) Ultraviolence (Deluxe), נבדק ב-2020-04-06
Looking for America

Looking for America (בעברית: מחפשת את אמריקה) הוא סינגל שיווקי שהוקלט על ידי הזמרת-יוצרת האמריקאית לנה דל ריי. השיר נכתב בעקבות פיגוע הירי בדייטון ופיגוע הירי באל פאסו, שהתקיימו קודם לכן. השיר הגיע למקום השישי במצעד השירים האלטרנטיביים הדיגיטליים. השיר נכתב והופק על ידי לנה דל ריי וג'ק אנטונוף. בפיצ'פורק הושווה השיר לשיר "Coachella – Woodstock in My Mind", של דל ריי אשר יצא בשנת 2017. מטעם לוס אנג'לס טיימס קיבל השיר ביקורת חיובית. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות. מידע על היצירה "Looking for America" באתר מיוזיק בריינז מידע על הסינגל "Looking for America" באתר מיוזיק בריינז סרטון השיר "Looking for America" באתר יוטיוב Lana Del Rey Reacts to Recent Mass Shootings With "Looking For America" Song Teaser | Billboard News, Billboard Lana Del Rey Teases 'Looking For America' Song, Inspired by Recent Mass Shootings, www.msn.com Ashley King, Lana Del Rey Releases "Looking for America", Digital Music News, ‏2019-08-06 (באנגלית) Lana Del Rey Chart History, Billboard Lana Del Rey – Looking For America (באנגלית), נבדק ב-2019-08-29 Listen to “Looking for America” by Lana Del Rey (באנגלית), נבדק ב-2019-08-29 Lana Del Rey yearns for an America 'without the gun' in new song about mass shootings, Los Angeles Times, ‏2019-08-06 (באנגלית) Looking For America, נבדק ב-2020-04-06
בארי (איים, קנדה)

איי בארי (באנגלית: Barry Islands) הם קבוצת איים בלתי מיושבים בארכיפלג הארקטי הקנדי בנפת קיטקמאוט בטריטוריית נונאוווט שבקנדה. שטח קבוצת האיים 326 קמ"ר. האיים ממוקמים במפרצון באת'הרסט, דרומית מזרחית לנקודת וולאסטון. האיים הגדולים בקבוצה האיים הם האי אלגאק והאי קאניואק. מפת אזור איי בארי תצלום לוויין של אזור איי בארי
גיא סלע

גיא סלע (22 בפברואר 1964 – 25 באוגוסט 2019) היה קצין מודיעין בדרגת סגן אלוף, שפיקד על יחידה טכנולוגית באגף המודיעין, ויזם היי-טק ישראלי, שייסד ב-2006 את חברת סולאראדג' יחד עם עוד ארבעה שותפים. סלע נולד וגדל בחיפה. התגייס לצה"ל ושירת בסיירת מטכ"ל, תחילה כלוחם ולאחר מכן כמפקד צוות. סלע נפצע בעת שירותו הצבאי כשבטקס סיום מסלול של סיירת מטכ"ל נפגע בשתי ידיו מירי בשוגג של חייל אחר, עבר תקופת שיקום ממושכת שלאחריה חזר לתפקידים מבצעיים בסיירת מטכ"ל. לאחר מכן השתחרר מצה"ל, טייל מספר שנים מחוץ לישראל ואף עסק בדייג סרטנים באלסקה. למד הנדסה בטכניון. בתום לימודיו חזר סלע לשירות קבע בתפקידים שונים במערך המ"מ של אמ"ן והגיע לתפקיד בכיר ביחידה הטכנולוגית של חיל המודיעין. במסגרת שירותו זכה בפרס ביטחון ישראל. לאחר שחרורו הוא שימש מנהל הטכנולוגיה במועצה לביטחון לאומי ומזכיר הוועדה הלאומית להגנת סייבר. כמו כן היה שותף בקרן הון סיכון סטאר ונצ'רס בשנים 2004–2006. בשנת 2006 הקים יחד עם ליאור הנדלסמן, יואב גלין, מאיר אדסט ועמיר פישלוב את סולאראדג', חברת היי-טק ישראלית העוסקת בפיתוח וייצור מערכות למיצוי ההספק של מתקני אנרגיה סולארית פוטו-וולטאים. לאחר הקמת החברה ועד אוגוסט 2019 שימש סלע בתפקיד מנכ"ל ויו"ר החברה. בשנת 2015 הונפקה חברת סולאראדג' בבורסת נאסד"ק תחת שווי מוערך של 685 מיליון דולר. בתחילת 2018 כבר נאמד שווי החברה בלמעלה מ-2 מיליארד דולר, ובאוגוסט 2020 הגיעה כבר לשווי של מעל 10 מיליארד דולר. בשנת 2017 הודיע סלע כי הוא חולה בסרטן המעי הגס. ב-22 באוגוסט 2019, פרש מתפקידו בחברת סולאראדג' לאור מצבו הבריאותי. שלושה ימים לאחר פרישתו ב-25 באוגוסט 2019 נפטר סלע. הוא נטמן בבית הקברות כנרת. סלע הותיר אחריו אישה, ברברה, וארבעה ילדים. בנו הוא סוף סלע. בן נוסף, גב סלע (אנ'), ניצח ב-2017, בגיל 18, את מרוץ אפריקה אקו והפך למנצח הראלי הצעיר בעולם. איתי שיקמן, "תרומה אין-סופית למודיעין": איש הצללים שהלך לעולמו בגיל 54, באתר ynet, 29 באוגוסט 2019. הדס מגן, ‏היזם האמיץ שנפטר בשבוע שעבר ואתם לא שמעתם עליו, באתר גלובס, 5 בספטמבר 2019 גיא גרימלנד, להפוך אנרגיית חשמל המופקת מהשמש ליעילה יותר: הסטארט אפ סולאראדג' גייס 10 מיליון דולר מג'נסיס פרטנרס, באתר הארץ, 14 באוקטובר 2007 אבי בליזובסקי, ‏גיא סלע, מנכ"ל סולראדג': לעולם לא תהיה ברירה, כדי להמשיך לצמוח חייבים לעבור לשימוש נרחב באנרגית השמש, באתר "הידען", 25 בדצמבר, 2011. יובל אזולאי, ‏6. סולאראדג' לסולאראדג' העתיד ברור כשמש: מכירות של 200 מיליון דולר ב-2012, באתר גלובס, 25 באוקטובר 2010. ניר צליק, סולאראדג' זינקה ב־17% ביומיים שאחרי ההנפקה בנאסד"ק, באתר כלכליסט, 28 במרץ 2015. שירי חביב ולדהורן, ‏מניית סולאראדג' בשיא; המנכ"ל מכר מניות ברווח של 8.5 מ' ד'ה, באתר גלובס, 18 בפברואר 2018. עמית נעם טל, סולאראדג' מזנקת ב-17% לשיא כל הזמנים ושווה כבר 6.1 מיליארד דולר, באתר ביזפורטל, 19 בפברואר 2020 יורם גביזון, 30% בשלושה ימים: נגיף הקורונה אינו מדביק את קצב הצמיחה של סולאראדג', באתר TheMarker‏, 23 בפברואר 2020 יניב פגוט, ‏מנכ"ל סולאראדג': "מאמין שאתגבר על הסרטן", באתר גלובס, 21 בנובמבר 2017 שירות גלובס, ‏מייסד חברת סולאראדג' גיא סלע נפטר לאחר מאבק במחלת הסרטן, באתר גלובס, 25 באוגוסט 2019. צלי גרינברג, גיא סלע, מייסד ומנכ"ל סולאראדג', נפטר לאחר מאבק במחלת הסרטן, באתר כלכליסט, 25 באוגוסט 2019. משפחת סלע - מירוצים מהילדים, באתר ynet, 20 בינואר 2017 ניצחון מדהים: גב סלע בן ה-17 זכה בראלי אקו אפריקה, באתר ynet, 14 בינואר 2017
סימוקיון

סימוקיון (שם מדעי: Simocyon; משמעות השם: "כלב קצר־פנים") הוא סוג של יונק טורף נכחד שהיה קרובה של הפנדה האדומה והשתייך למשפחה פנדות אדומות. הוא חי בין סוף המיוקן לתחילת הפליוקן באירופה, אסיה, אפריקה וגם באמריקה הצפונית, ובגודלו וצורת חייו דמה לפומה באורך של 1.5 מטר ומשקל של מעל 70 ק"ג בממוצע. המאובנים של טורף זה תוארו ב־1858 בידי החוקר הגרמני יוהאן אנדראס ווגנר (אנ'). מאובנים אלה היו שונים ממרבית הטורפים כיום ולאחר מחקר של מבנה השיניים, האוזניים והקרסוליים נראה שהיצור הגדול דמה במראהו לפנדה אדומה אך היה גדול ממנה בהרבה וכן היה טורף מובהק בניגוד לפנדה המודרנית. הלסתות שלו היו בעלות עוצמת נשיכה חזקה כמו של צבוע. ואולם ממבנה פרק כף הרגל והקרסוליים נראה שיכל לטפס על עצים באופן המזכיר פנדה אדומה. מין זה היה כנראה טורף־על או לפחות אוכל נבלות בתחומי מחייתו, אך ייתכן שמאבק עם טורפים מוצלחים ממנו כמו חתוליים גדולים או דובים הכחיד אותו לבסוף. Simocyon batalleri Simocyon diaphorus Simocyon hungaricus? Simocyon primigenius מדיה וקבצים בנושא סימוקיון בוויקישיתוף סימוקיון, באתר האנציקלופדיה של החיים (באנגלית) סימוקיון, באתר GBIF (באנגלית)
גוביו

גוּבִּיוֹ (Gubbio), עיר בנפת פרוג'ה בצפון-מזרח מחוז אומבריה שבמרכז איטליה. בשנת 2001 נמנו בה 30,453 תושבים. המרכז ההיסטורי של העיר נשמר יפה. יש בו רחובות צרים וארוכים, בנויים מאבן אפורה. בעיר יש קתדרלה והריסות רומיות. היא מפורסמת בזכות קדרות בסגנון מיוליקה, וכן ב"מרוץ הנרות" (Corsa dei Ceri), המתרחש כל שנה ב-15 במאי. במרוץ זה מתחרות במעלה הר אינג'ינו (Ingino), שמתחתיו בנויה העיר, שלוש קבוצות, הנושאות פסלי ענק של הקדושים אובלדו, ג'ורג'ו ואנטוניו. הייתה במקור עיר אומברית בשם איגוביום (Iguvium). נמצאו בה לוחות ברונזה מהתקופה, כתובים בשפה האומברית, שמכונים "הלוחות האיגוביים" (Iguvine Tables). היא נכבשה בידי הרומאים, והפכה לעיר רומאית משגשגת. במאה ה-11 הייתה עיר חופשית (comune) חזקה, אשר שלחה כאלף אבירים למסע הצלב הראשון. על-פי המסורת, הם היו הראשונים אשר הגיעו לכנסיית הקבר הקדוש. אחרי תקופה זו, היא הייתה מעורבת במלחמות נגד הערים השכנות לה ונשלטה (למעט תקופות קצרות) על ידי הכנסייה הקתולית. ב-1384 כבשו אותה דוכסי אורבינו. משפחת גבריאלי (Gabrielli), שהייתה המשפחה החזקה בעיר, ניסתה שוב ושוב לצבור כח, אך במאה ה-17 עם הירידה בכוחה, סופחה למדינת האפיפיור כחלק ממונטפלטרו. ב-1860 צורפה לממלכת איטליה. כבערים אחרות באיטליה, גם בגוביו הייתה קיימת קהילה יהודית. בשורת הרדיפות סביב המגפה השחורה בסוף המאה ה-15 גורשה הקהילה היהודית מן העיר (בשנת 1486), אך מאוחר יותר שבה אליה. אתר האינטרנט הרשמי של גוביו גוביו, באתר אנציקלופדיה בריטניקה (באנגלית) נורית מלצר־פדון, חג הצ'רי בגוביו: קדושינו על כתפינו, באתר מסע אחר